CELEX: 32015R1906
Language: hr
Date: 2015-10-22 00:00:00
Title: Uredba Komisije (EU) 2015/1906 оd 22. listopada 2015. o izmjeni Uredbe (EZ) br. 282/2008 o materijalima i predmetima od reciklirane plastike koji dolaze u dodir s hranom (Tekst značajan za EGP)

23.10.2015   
            
            
               HR
            
            
               Službeni list Europske unije
            
            
               L 278/11
            
         UREDBA KOMISIJE (EU) 2015/1906
   оd 22. listopada 2015.
   o izmjeni Uredbe (EZ) br. 282/2008 o materijalima i predmetima od reciklirane plastike koji dolaze u dodir s hranom
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 1935/2004 Europskog parlamenta i Vijeća od 27. listopada 2004. o materijalima i predmetima koji dolaze u dodir s hranom i stavljanju izvan snage direktiva 80/590/EEZ i 89/109/EEZ (1), a posebno njezin članak 5. stavak 1. točku (n),
   budući da:
   
               (1)
            
            
               U uvodnoj izjavi 20. Uredbe Komisije (EZ) br. 282/2008 (2) navodi se da odluke o odobrenju postupaka za recikliranje plastike treba donijeti u skladu s regulatornim postupkom iz članka 23. stavka 2. Uredbe (EZ) br. 1935/2004.
            
         
               (2)
            
            
               Članak 6. Uredbe (EZ) br. 282/2008 odnosi se na takve odluke, a u njegovu stavku 1. upućuje se na članak 11. stavak 3. Uredbe (EZ) br. 1935/2004.
            
         
               (3)
            
            
               Kada je Uredba (EZ) br. 282/2008 donesena, članak 11. stavak 3. i članak 23. stavak 2. Uredbe (EZ) br. 1935/2004 upućivali su na regulatorni postupak utvrđen u članku 5. Odluke Vijeća 1999/468/EZ (3).
            
         
               (4)
            
            
               Članak 11. stavak 3. Uredbe (EZ) br. 1935/2004 izmijenjen je Uredbom (EZ) br. 596/2009 Europskog parlamenta i Vijeća (4) radi uvođenja regulatornog postupka s kontrolom iz članka 5.a Odluke 1999/468/EZ upućivanjem na novoumetnuti članak 23. stavak 4. Uredbe (EZ) br. 1935/2004.
            
         
               (5)
            
            
               S obzirom na to da je odobrenje za postupak recikliranja plastike akt pojedinačnog područja primjene namijenjen provedbi članka 5. stavka 1. točke (n) Uredbe (EZ) br. 1935/2004 i da su precizni uvjeti za odobrenje utvrđeni u članku 4. Uredbe (EZ) br. 282/2008, trebao bi se primjenjivati regulatorni postupak na koji se upućuje u članku 23. stavku 2. Uredbe (EZ) br. 1935/2004. Međutim, taj regulatorni postupak više ne postoji jer je Odluka 1999/468/EZ zamijenjena Uredbom (EU) br. 182/2011 Europskog parlamenta i Vijeća (5). U skladu s Uredbom (EU) br. 182/2011, postupak ispitivanja odgovarajući je postupak za odobrenje postupaka recikliranja plastike.
            
         
               (6)
            
            
               Upućivanje na postupak donošenja iz Uredbe (EZ) br. 282/2008 trebalo bi prilagoditi.
            
         
               (7)
            
            
               Uredbu (EZ) br. 282/2008 trebalo bi stoga na odgovarajući način izmijeniti.
            
         
               (8)
            
            
               Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,
            
         DONIJELA JE OVU UREDBU:
   Članak 1.
   Članak 6. stavak 1. Uredbe (EZ) br. 282/2008 zamjenjuje se sljedećim:
   
      „1.   Komisija donosi odluku o davanju ili odbijanju odobrenja za postupak recikliranja upućenu podnositelju zahtjeva.
      Primjenjuje se članak 5. Uredbe (EU) br. 182/2011 Europskog parlamenta i Vijeća (6).
      Komisiji pomaže Stalni odbor za bilje, životinje, hranu i hranu za životinje osnovan na temelju članka 58. stavka 1. Uredbe (EZ) br. 178/2002 Europskog parlamenta i Vijeća (7). Navedeni odbor je odbor u smislu Uredbe (EU) br. 182/2011.
   
   Članak 2.
   Ova Uredba stupa na snagu trećeg dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 22. listopada 2015.
      
         
            Za Komisiju
         
         
            Predsjednik
         
         Jean-Claude JUNCKER
      
   
   
      (1)  SL L 338, 13.11.2004., str. 4.
   
   
      (2)  Uredba Komisije (EZ) br. 282/2008 od 27. ožujka 2008. o materijalima i predmetima od reciklirane plastike koji dolaze u dodir s hranom i o izmjeni Uredbe (EZ) br. 2023/2006 (SL L 86, 28.3.2008., str. 9.).
   
      (3)  Odluka Vijeća 1999/468/EZ od 28. lipnja 1999. o utvrđivanju postupaka za izvršavanje provedbenih ovlasti dodijeljenih Komisiji (SL L 184, 17.7.1999., str. 23.).
   
      (4)  Uredba (EZ) br. 596/2009 Europskog parlamenta i Vijeća od 18. lipnja 2009. o prilagodbi većeg broja instrumenata koji podliježu postupku iz članka 251. Ugovora Odluci Vijeća 1999/468/EZ u pogledu regulatornog postupka s kontrolom. Prilagodba regulatornom postupku s kontrolom – četvrti dio (SL L 188, 18.7.2009., str. 14.).
   
      (5)  Uredba (EU) br. 182/2011 Europskog parlamenta i Vijeća od 16. veljače 2011. o utvrđivanju pravila i općih načela u vezi s mehanizmima nadzora država članica nad izvršavanjem provedbenih ovlasti Komisije (SL L 55, 28.2.2011., str. 13.).